Diari Oficial de la Generalitat Valenciana


Sumari del DOGV 9596, del 16-05-2023 (2023/5245)

ACORD de 12 de maig de 2023, del Consell pel qual s'autoritza incrementar el límit per a comprometre despeses pluriennals amb càrrec a la línia de subvenció de concessió directa, article 168.1 a) S9146 Gestió del CTA del capítol 7 del programa 457.10, Foment de l'Activitat Esportiva, de la Conselleria d'Educació, Cultura i Esport. (VL 09.002/23-013).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9596

Data del DOGV
:   16-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5245


Data del document
:   12-05-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de maig de 2023, del Consell pel qual s'autoritza incrementar el límit per a comprometre despeses pluriennals amb càrrec a la línia de subvenció de concessió directa, article 168.1 a) S9146 Gestió del CTA del capítol 7 del programa 457.10, Foment de l'Activitat Esportiva, de la Conselleria d'Educació, Cultura i Esport. (VL 09.002/23-013). [2023/5245]  
El pressupost del Programa 457.10, Foment de l'Activitat Esportiva, inclou en el seu annex de transferències i subvencions de capital, la línia de subvenció de concessió directa, Art. 168.1 a) S9146 Gestió del CTA, dotada amb 99.160 euros.  
La Direcció General de l'Esport, és l'òrgan gestor encarregat de la tramitació del conveni signat en data 7 d'octubre de 2021 entre la Generalitat i l'Ajuntament d'Alacant per a la gestió del Centre de Tecnificació Esportiva d'Alacant (CTA) i el desenvolupament d'activitats esportives de tecnificació i alt rendiment.  
En la clàusula tercera de l'esmentat conveni s'estableixen les obligacions de les parts i s'estableix un període transitori d'adaptació a un nou model de gestió del CTA, amb obligacions econòmiques establides en dos períodes. En el primer període, fins al 31 de juliol de 2023, les obligacions econòmiques assumides per la Generalitat, serà amb càrrec als capítols 2 i 6 del programa pressupostari 457.10. En el segon període, a partir de l'1 d'agost de 2023, la gestió serà assumida per l'Ajuntament d'Alacant i les obligacions econòmiques assumides per la Generalitat amb càrrec a l'esmentada línia S9146, amb una previsió de 239.556,88 euros, en dos exercicis. En el 2023 per import de 99.158,66 i en el 2024 per import de 140.398,22 euros.  
Per tot això, tenint en compte el límit actual per a comprometre despesa futura, la Conselleria d'Educació, Cultura i Esport, a fi d'ajustar les anualitats de l'esmentat conveni, planteja la necessitat d'incrementar el límit quantitatiu d'acord amb el que estableix l'article 40.3 de la Llei 1/2015, de 6 de febrer, d'Hisenda Pública, del sector públic instrumental i de subvencions, per a comprometre despesa pluriennal, en l'anualitat 2024, amb càrrec a la línia de concessió directa, art. 168.1 a) S9146 Gestió del CTA, del capítol 7 del programa 457.10, Foment de l'Activitat Esportiva.  
A aquest efecte, i en virtut del que es preveu en l'article 168.1 a) i en l'apartat 4 de l'article 40 de la Llei 1/2015, d'Hisenda Pública, del sector públic instrumental i de subvencions, el Consell, a proposta del conseller d'Hisenda i Model Econòmic, el Consell  
  
  
Acorda  
  
Primer i únic: Autoritzar l'ampliació del límit quantitatiu que estableix l'article 40.3 de la Llei 1/2015 d'Hisenda Pública, del sector públic instrumental i de subvencions, per a assumir compromisos de despesa, amb càrrec a la línia de subvenció concessió directa, art. 168 a) S9146 Gestió del CTA, del capítol 7 del programa 457.10, Foment de l'Activitat Esportiva, d'acord amb el següent detall:  
  
Exercici Límit actual Límit modificat  
2024 69.412,82 563.859,22  
  
  
  
València, 12 de maig de 2023  
  
La consellera secretària,  
AITANA MAS MAS